מונטיי מוריס

מונטיי רוברט מוריס (באנגלית: Monté Robert Morris; נולד ב-27 ביוני 1995) הוא כדורסלן אמריקאי-ניגרי המשחק בקבוצת דטרויט פיסטונס מליגת ה-NBA, בעמדת הרכז.

קריירת תיכונים מכללות
מוריס נולד בעיר גרנד ראפידס שבמישיגן, וגדל בפלינט הסמוכה. בשתי עונותיו האחרונות בקבוצת הכדורסל של "תיכון פלינט ביצ'ר" הוביל אותה לזכייה באליפות ליגת התיכונים של מישיגן (מהדרג השלישי), ובעונה האחרונה זכה בתואר שחקן העונה במישיגן ("Michigan Mr. Basketball").

בין השנים 2013–2017 למד באוניברסיטת המדינה של איווה, וב-4 עונותיו בקבוצת הכדורסל שלה רשם ממוצעים של 12.2 נקודות, 3.7 ריבאונדים ו-5.5 אסיסטים למשחק. בעונת 2013/2014 העפילה הקבוצה לשמינית גמר טורניר אליפות המכללות ("NCAA Sweet Sixteen"), לראשונה מזה 14 שנים, ובעונת 2015/2016 שחזרה הישג זה. בעונתו הראשונה שבר מוריס את שיא ליגת המכללות עם יחס אסיסטים-איבודים של 4.79 (מסר 4.79 אסיסטים על כל איבוד כדור). בעונתו האחרונה במכללה שבר את השיא פעם נוספת, עם יחס אסיסטים-איבודים של 5.21.

קריירה מקצועית
בדראפט ה-NBA 2017 נלקח מוריס בבחירה ה-51, על ידי דנוור נאגטס. כחודש לאחר הדראפט חתם מוריס על "חוזה כפול" בדנוור, במסגרתו שיחק בעונת  לסירוגין עבור הנאגטס ועבור קבוצת ריו גראנדה ואלי וייפרס מליגת הפיתוח של ה-NBA. לאורך אותה עונה שותף בשלושה משחקי NBA בלבד, אך ב-37 משחקיו בליגת הפיתוח הצטיין עם ממוצעים של 17.8 נקודות ו-6.5 אסיסטים למשחק. בעונת  הפך לחלק אינטגרלי מרוטציית הקבוצה ב-NBA, כששיחק בכל 82 משחקי הנאגטס ורשם ממוצעים של 10.4 נקודות ו-3.6 אסיסטים למשחק כמחליפו מהספסל של ג'מאל מארי. דנוור סיימה את העונה הסדירה במקום השני במערב עם 54 ניצחונות ו-28 הפסדים, והעפילה לחצי גמר המערב לראשונה מאז עונת . בעונת  המשיך לשחק בתפקיד דומה בקבוצה. דנוור סיימה את העונה הסדירה במקום השלישי במערב עם 46 ניצחונות ו-27 הפסדים, ואף העפילה לגמר המערב, לראשונה מאז עונת .

סטטיסטיקות הקריירה

בעונה הסדירה של ה-NBA

בפלייאוף ה-NBA

קישורים חיצוניים

הערות שוליים

כדורסלנים אפרו-אמריקאים
כדורסלנים אמריקאים
כדורסלנים ניגרים
מישיגן: כדורסלנים
כדורסלני אוניברסיטת המדינה של איווה
בחירות דראפט של דנוור נאגטס
כדורסלני דנוור נאגטס
כדורסלני ריו גראנדה ואלי וייפרס
אמריקאים שנולדו ב-1995